
NÁVOD, POKYNY, INŠTRUKCIE PRE VYPĹŇANIE ŠPECIFIKÁCIE PREDMETU ZÁKAZKY A KALKULÁCIE CENY

Návod, pokyny, inštrukcie pre vyplnenie špecifikácie predmetu zákazky:

Uchádzač musí uviesť v príslušnom riadku: obchodné meno, sídlo a IČO.

[bookmark: _Hlk77316608]Uchádzač musí uviesť v príslušnom riadku: výrobcu, typové označenie a značku (resp. obchodný názov) ponúkaného predmetu zákazky. 

Zadávateľ v každej špecifikácii popisuje v stĺpci s názvom “Parameter/časť položky“ textovú časť požiadavky na požadovaný parameter predmetu zákazky a v stĺpci “Požiadavky na parameter/opis“ zadávateľ popisuje akým spôsobom má uchádzač uviesť požadovaný údaj v stĺpci s názvom “Parametre ponúkané uchádzačom“ a to buď:

a) Zadávateľ vyžaduje, aby uchádzač uviedol údaj “áno“, čím potvrdí, že ním ponúkaný predmet zákazky spĺňa na 100 percent požiadavku zadávateľa. Ak by predmet zákazky, ktorý ponúka uchádzač v rámci svojej ponuky nespĺňala požadovaný parameter, uvedie uchádzač pri tomto parametri údaj “nie“. (Príklad: ak zadávateľ požaduje napr. pre parameter “oblúkový tvar" v rámci stĺpca "Požiadavky na parametre/opis" údaj “áno“, tak uchádzačom ponúknutý predmet zákazky musí spĺňať pre parameter “oblúkový tvar“ t.j. ponúknutý predmet zákazky musí byť oblúkového tvaru, vtedy bude zadávateľ považovať tento parameter za splnený).

b) Ak zadávateľ požaduje údaj min. (minimálne), znamená to, že predmet zákazky, ktorý ponúkne uchádzač zadávateľovi, musí pri požadovanom parametri, mať takú hodnotu (údaj) parametra, ktorý je rovnaký alebo väčší (vyšší) ako je minimálne požadovaný údaj pri tomto parametri (t.j. ak zadávateľ požaduje napr. pre parameter "dĺžka" v rámci stĺpca "Požiadavky na parametre/opis" údaj min. 20 m, tak uchádzačom ponúknutý predmet zákazky musí mať  "dĺžka" napr. minimálne presne 20 m alebo viacej ako 20 m  (napr. 21 m), vtedy bude zadávateľ považovať tento parameter za splnený.

Uchádzač potvrdí formou podpisu svoju ponuku na konci špecifikácie predmetu zákazky. 



Návod, pokyny, inštrukcie pre vyplnenie cenovej ponuky:

Pokyny ku vypĺňaniu cenovej ponuky

Uchádzač musí uviesť v príslušnom políčku: obchodné meno výrobcu logického celku (ponúknutého predmetu zákazky) a typové označenie logického celku alebo názov logického celku (ponúknutého predmetu zákazky). Uchádzač musí v rámci kalkulácie ceny v rámci výzvy na predkladanie ponúk naceniť v požadovanej položke, všetky činnosti zodpovedajúce kompletnému dodaniu predmetu zákazky (celková cena, ktorú uchádzač v ponuke uvedie, sa za takú považovať aj bude). Celková cena, ktorú uvedie uchádzač vo svojej ponuke, musí zodpovedať cenám obvyklým v danom mieste a čase.

